section_heading: Recenzije
paragraph_text: Queen of Time dobio je pozitivne kritike. Blabbermouth je pohvalio upotrebu različitih glazbala kao što su flauta, saksofon i ksilofon, a pjesme je nazvao "dugima, slojevitima i jasnima". Dao mu je devet od deset bodova.<ref> Takvu mu je ocjenu dao i Jordan Blum u recenziji za Metal Injection, koji je izjavio: "Kad u obzir uzmemo samo njega, Queen of Time je odličan, ali ako se prisjetimo da je to trinaesti studijski album skupine koja postoji već nekoliko desetljeća, pravo je čudo od albuma. Njegove pjesme nisu umorne i predvidljive, nego su genijalne i živahne od početka do kraja; grupa se služi svim svojim vještinama kako bi izazvala publiku i pobudila njezino zanimanje. Zato nadmašuje dosadašnja očekivanja za novi Amorphisov album i nov doprinos žanru te potvrđuje da i glazbenici veterani mogu iznjedriti iznimno zadovoljavajuće pjesme ako su dovoljno entuzijastični i ambiciozni te imaju dovoljno prihoda."<ref>